NA NODA LOTU

NI

VAKAVINAVINAKA

NA I

VAVAKOSO VA - KALOU

|  |  |
| --- | --- |
| **NA QARAVI NI MASU KEI NA VUNAUTAKI NI TUKUTUKU VINAKA**  **Na Soqoni Vakaivavakoso**  Mera kidavaki na lewe ni lotu.  E vakamacalataki na ulutaga kei na veika bibi eso.  Me ra tucake kece nai vavakaso ka me qai cavuta na bete se nai talatala e dua se vica vei ira na vosa ni veikidavaki oqo: | |
|  | |
| Me sa nomuni na loloma kei na vakacegu mai vua na Kalou. **Me vakasinaiti kemuni na Kalou ena dina kei na reki.** | |
| Me tiko vata kei kemuni na Kalou…. **Me nomuni na nona veivakalougatataki**. |
| Oqo na siga ka a bulia na Kalou. **Meda reki ka marau kina**.  *Sa rawa ni wiliki eke na* ***Yatuvosa Vakarautaki****.*  *Sa rawa ni cavuti se lagati na masu oqo.*  Kemuni na Kalou Cecere, ko ni sa kila na yalo kecega,  kei na neimami gagadre taucoko,  sa sega na ka e vunitaki rawa vei Kemuni;  Ni vakasavasavataka na gagadre ni yaloi keimami  ena veivakauqeti ni Yalomuni Tabu,  Me rawa kina ni keimami lomani kemuni vaka i dina  ka vakacerecerea tikoga na Yacamuni;  Ena vukui Jisu Karisito  Na neimami Turaga ka i vakabula. **Emeni**  ***Na Vosa ni Veivakacauacautaki***  Sa rawa ni cavuti se lagati ena gauna oqo na **Vosa ni Veivakacaucautaki** se ni sa cavuti oti na **Veivakadeitaki** ni Veivosoti ni Kalou.  **Sa nomuni na Kalou na vakarokoroko kei na lagilagi ena veiyasana e cake sara,**  **Ka me yaco na veisaututaki e vuravura taucoko.**  **Turaga na Kalou, Tui Vakalomalagi,**  **Kalou cerecere, na Tamai keimami,**  **Keimami vakarokorokotaki kemuni**  **Keimami vakavinavinaka vei kemuni,**  **Keimami vakalagilagi kemuni.**    **Turaga Jisu Karisito, na Luvenu Kalou e dua bau.**  **Turaga na Kalou, na lami ni Kalou,**  **Ko ni sa bokoca na i valavala ca kei vuravura:**  **Ni lomani keimami mai**  **Ko ni sa tiko e na liga i matau ni Kalou na Tamada**  **Ni rogoca na neimami masu.**  **Sa i kemuni duadua ga sa dodonu,**  **Sa i kemuni duadua ga sa Turaga,**  **Sa i kemuni duadua ga sa cecere,**  **Jisu Karisito, kei na Yalo Tabu,**  **e na lagilagi ni Kalou na Tamada. Emeni**  *Me tekiduru na i vavakoso*  *Sa rawa ni cavuti eke na* ***Yavu ni Vunau kei Na i Vakaro,*** *se* ***Na Veiyalayalati Vou.***  **Na Yavu ni Vunau**  Mo ni rogoca na i vunau i Jisu Karisito:  Mo lomani Jiova na nomu Kalou  e na lomamu taoucoko kei na yalomu taucoko  kei na nomu vakanananu kecega.  Kei na nomu kaukauwa kecega  Sa i koya oqo na i matai ni vunau.  Na kena i karua oqo:  Mo lomana na kai nomu me vaka ko sa lomani iko.  **Kemuni na Yalo Tabu, ni dikeva na yalo i keimami.**  *Se*  ***Na Veiyalayalati Vou***  Mo ni rogoca na i vakavuvuli i Jisu Karisito:  “Sa noqu i vunau oqo  Mo dou veilomani me vaka kau sa lomani kemudou”  **Kemuni na Yalo Tabu ni dikeva na yalo i keimami.**  *Sa rawa ni vakayagataki e ke na* ***Kerei ni Loloma ni Turaga.***  ***Kerei na Loloma ni Turaga***  Turaga ni lomai keimami …  **Karisito ni lomani keimami.**  Turaga ni lomani keimami.  *Me vakayagataki e dua se vica vei ira na tikina oqo.*  Mo ni rogoca na vosa ni Kalou ki vei ira era sa nei Karisito:  Ni sa lomani vuravura vaka oqo na Kalou, me solia  kina na Luvena e dua bau ga sa vakatubura me kakua ni rusa ko  ira yadua sa vakabauti koya me ra rawata ga na bula tawa mudu.  [Joni 3:16]  Kevaka e da sa vakatusa na noda i valavala ca,  Sa yalo dina ka yalo dodonu ko koya  Me bokoca na noda i valavala ca ka vakasavasavataki keda mai  na ka kecega sa sega ni dodonu. [ 1 Joni 1:9]  Sa kaya ko Jisu:  Sa tubu vaka kina na reki e na matadra na agilose ni Kalou ena  vuku ni tamata i valavala ca e le dua bau ga sa qai veivutuni.  [Luke 15:10]  Dou lako mai bei au koi kemudou vakayadua ga sa oca ka colata  na i colacola bibi, ia ka’u na vakacegui kemudou. [Maciu 11:28]  *Me qai cavuta na bete se o koya e veiliutaki*  Sa yalataka oti na Kalou na veivosoti  vei ira kece sa veivutuni vakaidina,  ka ‘ra sa dau veivosoti vakataki ira  ka vuki vei Jisu Karisito ena vakabauta.  Me da vakanomodi ka vakanananutaka mada na noda i valavala ca.  *Gauna ni Vakanomodi*  Me sa vakatusa na noda i valavala ca.  **Oi kemuni na Kalou dau loloma,**  **Keimami sa i valavala ca,**  **e na neimami vakanananu kei na neimami vosa,**  **e na veika cala keimami vakayacora**  **kei na veika vinaka keimami sega ni vakayacora.**  **Keimami sa i valavala ca e na vuku ni**  **neimami leca i ka:**  **keimami sa i valavala ca e na vuku ni**  **kaukauwa ni yalo i keimami.**  **Keimami sa veivutuni ka lesu vei Kemuni,**  **Ni vosoti keimami e na vukui Jisu Karisito,**  **Ni vakavouia na neimami bula**  **Ka me vakalagilagi kina na Yacamuni Tabu. Emeni.**  *Me qai cavuta na Bete na* ***Vakadeitaki ni Veivosoti ni Kalou***  Ena vuku ni kauvelatai i Jisu Karisito,  Me lomani kemuni na Kalou,  me vosoti kemuni,  ka sereki kemuni.  Ni vakadeitaka ni koni sa vosoti.  Me nomuni na vakacegu,  Ka vaka sinaiti kemuni na Kalou ena veika vinaka kecega  ka maroroi kemuni kina bula tawamudu. Emeni  *Sa rawa ni cavuti se lagati ena gauna oqo na* ***Vosa ni Veivakacaucautaki***  *Me qai cavuti oqo:*  Me sa noda vata na veivakacegui i Jisu Karisito  **Me vakadeitaki keda na vosa i Jisu Karisito**  Sa rawa ni wiliki na **Yatuvosa Vakarautaki**  Sa rawa ni cavuti e ke **Na Masu Vakarautaki** se ni oti **Na i Vunau**  Me ra dabe na i vavakoso  **Na i Tukutuku Vinaka kei na i Vunau**  **Na wiliki ni Vosa ni Kalou**  Na Noda Lesoni sa tu mai na i Vola Tabu Makawa \_\_\_\_\_\_\_\_\_\_\_\_\_, wase \_\_\_\_\_\_  tekivu mai na \_\_\_\_\_\_ tikina.  *Ni sa wiliki oti na lesoni me qai cavuta ko koya sa wilika:*  Rogoca na vosa ni Kalou ki na i Vavakoso Lotu  **Me ia na vakavinavinaka vua na Kalou.**  Na Noda i Vola sa tu mai n i Vola sa vola ko \_\_\_\_\_\_\_\_\_\_\_\_\_, wase \_\_\_\_\_\_  tekivu mai na \_\_\_\_\_\_ tikina.  *Ni sa wiliki oti na i vola me qai cavuta ko koya sa wilika:*  Rogoca na vosa ni Kalou ki na i Vavakoso Lotu  **Me ia na vakavinavinaka vua na Kalou.**  *Sa rawa ni lagati na* ***Same*** *se sere ni wiliki oti na* ***Lesoni*** *se na i* ***Vola.***  *Me ra tucake na i vavakoso me qai wiliki na i Tukutuku Vinaka. Me qai cavuta o koya e wilika na i Tukutuku Vinaka:*  Na i tukutuku Vinaka me vaka sa vola ko \_\_\_\_\_\_\_\_, wase \_\_\_ tekivu mai na \_\_\_\_\_  **Me vakarokorokotaki ka vakalagilagi na Kalou**  *Ni sa wiliki oti na i* ***Tukutuku Vinaka*** *me qai cavuta ko koya sa wilika:*  Sa i koya oqo na i Tukutuku Vinaka kei Jisu Karisito.  **Me vakacaucautaki ko Jisu Karisito.**  **Na i Vunau**  *Me qai rogoci eke N****a i vunau*** *se ni sa cavuti oti na* ***Vakadeitaki ni Noda Vakabauta.***  ***Na vakadeitaki ni Noda Vakabauta***  *Sa rawa ni cavuti se lagati* ***Na Vakabauta Vaka Naisia***  *Me ra sa tucake na i vavakoso.*  **Keimami sa vakabauta ni sa dua bau ga na Kalou,**  **Na Tamada Vakalomalagi**  **O koya ka bulia na lomalagi kei na vuravura,**  **Kei na veika kecega sa laurai se sega ni laurai.**  **Keimami sa vakabauta ni sa duabau ga na Turaga ko Jisu**  **Karisito,**  **Na luve ni Kalou e dua bau ga,**  **Sa vu mai vua na Tamana,**  **Kalou mai vua na Kalou, Rarama mai vua na Rarama**  **Kalou Dina mai Vua na Kalou Dina**  **Sa sega ni buli.**  **E rau sa duabau ga kei na Tamana,**  **Ena vukuna sa buli kina na veika kecega,**  **Ena vukuda kei na noda vakabulai**  **E a lako sobu mai kina mai lomalagi,**  **Ka kunekunetaki e na Yalo Tabu mai vua na gone**  **yalewa ko Meri,**  **A yaco me tamata me vakataki keda.**  **A vakoti ena kauveilatai ena vukuda ena lewa nei Ponitio Pailato;**  **a vakararawataki, mate ka bulu.**  **Ka sa tucake tale mai na mate e na i katolu ni siga me**  **vaka sa tukuni tu e na i Vola Tabu;**  **ka sa tiko ena ligai matau ni Kalou na Tamada.**  **Ka na qai lesu tale mai ena lagilagi**  **me lewai ira sa bula kei ira sa mate,**  **ia na nona Matanitu ena tawa mudu.**  **Keimami sa vakabauta na Yalo Tabu,**  **Na Kalou, na Vu – ni – bula,**  **O koya sa vu mai vua na Tamana kei na Luvena;**  **ka vakarokorokotaki ka vakalagilagi vata kei na Tamana kei na Luvena**  **ka a vosa e liu vei ira na parofita.**  **Keimami sa vakabauta ni sa duabau ga na i Vavakoso Lotu Tabu**  **Raraba Vakarisito ka Vakaiaposotolo.**  **Keimami sa vakabauta ni sa duabau ga na papitaiso ni vakabokoci**  **ni valavala ca.**  **Keimami namaka na tucake tale mai na mate,**  **kei na bula tawa mudu. Emeni.**  *Me cavuta na bete se na i talatala …*  Me da masulaka na Lotu Vakarisito Raraba kei na vuravura taucoko, ka vakavinavinakataka na nona loloma na Kalou.  ***Na Masu ni Vavakoso***  *Me cabo na masu ni vakavinavinaka kei na veimasulaki me baleta:*  *na lotu raraba e vuravura*  *na noda i vavakoso lotu*  *na vuravura kei na noda vanua*  *na noda dui tikotiko kei na veitokani mai lomalagi*  *o ira era leqa tu kei na noda veiqaravi.*  *E koto era na masu e rawa me vakayagataki. E rawa talega ni ra dui bulia ga na nodra masu.*  *Ni oti na Masu ni Vakavinavinaka e Ni oti na Masu ni Veimasulaki e*  *rawa ni cavuti oqo: rawa ni cavuti oqo:*  E na vuku ni nomuni loloma kei na Oi Kemuni na Kalou dauloloma  nomuni vinaka ….. **Ni ciqoma na neimami masu.**  **Keimami vakavinavinaka vei Kemuni** Oi kemuni na Kalou dau veivosoti….  **na Kalou Ni rogoca na neimami masu**  Me da vakacerecereya na Kalou… Turaga e na nomuni loloma …  **Me da vakavinavinaka vua na Kalou. Ni rogoca na neimami masu**  Me da vakavinavinakataka na Kalou, sa Turaga ni rogoca na neimami masu…  dau yalo loloma….  **Ni sa tawa yalani na Nona loloma Kei na neimami tagi vei kemuni.**  ***Na masu ni Veinanumi kei na Vakavinavinaka***  **Matai ni Masu**  Tamai keimami mai lomalagi,  Ko ni a yalataka mo ni rogoci keimami ni keimami masu e  na yaca ni Luvemuni.  Ena yalo dei kei na vakanuinui, keimami masulaka na  nomuni Lotu Vakarisito Raraba.  [*Me vakacurumi eke na ulutaga e so ni veimasulaki se vakavinavinaka]*  Tama i keimami, ni vakabulabulataka na nomuni lotu kei na kena veiqaravi….  **Me keimami masima ka rarama ki vuravura.**  Ni ceguvi keimami e na i cegu ni bula va Kalou…  **Me rawa ni keimami vakaraitaki Jisu Karisito ena neimami vosa kei**  **na neimami i tovo.**  Me da masulaki vuravura:  [*Me vakacurumi eke na ulutaga e so ni veimasulaki]*  Turaga na Kalou, Na Dau ni Veibuli  Ni tuberi keimami kina veika e dodonu kei na bula  veisaututaki….  **Me keimami veilomani ena yalo dina.**  Ni vakauqeta na yalo i keimami me keimami raica na talei ni nomuni vuravura…..  **Ni vakatavulici keimami me keimami maroroya na veika bula kecega.**  Me da masulaka na noda veitikotiko:  [*Me vakacurumi eke na ulutaga e so ni veimasulaki]*  Oi kemuni na Kalou na vu ni dina  Ni solia na vuku vakayalo vei ira era veiliutaki ka vakatulewa….  **Me rawa ni ra veiqaravi ena yalo dodonu kei na dina.**  Keimami masulaki ira era bula vata kei keimami…  **Me keimami veilomani ka duavata e na cakacaka i Jisu Karisito**  Me da masulaki ira era gadreva na veivuke.  [*Me vakacurumi eke na ulutaga e so ni veimasulaki]*  Oi kemuni na Kalou na neimami nuinui,  Ni vakacegui ira era leqa vaka yalo ka vaka yago talega…  **Me ra vakadinadinataka na nomuni loloma kei na mana ni nomuni veivakabulai.**  Ni vukei keimami me keimami dewadewa ni nomuni loloma…,  **Ni vakakaukauwataki keimami me keimami vukei ira era gadreva tu na bula.**  Me da nanumi ira era sa takali yani ena bula oqo kei ira era vakaloloku.  [*Me vakacurumi eke na ulutaga e so ni veimasulaki]*  Keimami vakavinavinakataki ira sa takali yani ka ‘ra solia na nodra bula vei Kemuni kei ira ko ni sa kila na nodra vakabauta.  **Keimami sa cabora na nodra bula vei Kemuni.**  Ni solia na vakacegu vei ira era yalo bibi voro…  **Me nodra na nomuni vakacegu.**  Keimami vakacaucautaki Kemuni e na [vuku i …… kei ira kece/ vukudra kece] na yalo savasava sa curu kina na nomuni matanitu….  **Ni vukei keimami me keimami muria na we ni yavadra.**  Me da masulaki keda kei na noda dui tavi:  [*Me vakacurumi eke na veiulutaga e so me masulaki ka me qai tini ena dua vei rau na masu oqo:]*  Kemuni na Kalou, Ko ni kacivi keimami me keimami qaravi Kemuni…  **Ni vukei keimami me keimami veitokani kei kemuni:**  **me keimami vakasinaiti ena nomuni loloma,**  **me keimami vakaliuca na nomuni dina,**  **me keimami vakakaukauwataki ena nomuni kaukauwa,**  **me yacova ni sa cava nai lakolako oqo**  **me keimami lako yani ena marau kei na vakacegu**  **ni sa waraki keimami na ligamuni loloma**  **keimami masu e na vuku i Jisu Karisito na**  **neimami i Vakabula. Emeni.**  *Se:*  A Nomuni vosa na cina ki na yavaqu….  **Ena gauna ni buto kei na rarama,**  **ena gauna ni dredre kei na marau,**  **ni vukei keimami, Tamai keimami mai lomalagi,**  **me keimami vakararavi tikoga kina nomuni loloma,**  **ka vakayacora tikoga na lomamuni,**  **me vakacerecerei kina na Yacamuni Tabu**  **e na vukui Jisu Karisito na neimami i Vakabula.**  **Emeni**  **Karua ni Masu**  *Gauna ni vakanomodi*  *Ni oti veimasu oqo, me vakacurumi eso na ulutaga me masulaki…..*  Kemuni na Kalou ni lomalagi kei vuravura, ena vuku i Jisu  Karisito, ko ni a yalataka moni na rogoca ni keimami masu ena  vakavinavinaka kei na vakabauta.  Keimami masulaki keimami, neimami vuvale, o ira na wekai  keimami era vakavulici keimami ena loloma kei na veilomani.  Ni vakasinaiti keimami ena Nomuni loloma me keimami qaravi ira  na weikai keimami e na vuku i Jisu Karisito, ka lomani ira me vaka  na nomuni lomani keimami.  *Gauna ni vakanomodi*  Keimami vakavinavinaka vei Kemuni e na vuku ni nomuni loloma  tawa yalani ko ni solia vei keimami.  Ni vakacegui ira ka vakabulai ira era yalo rarawa, leqa ka  tauvimate.  Ni vukei ira ka vakalougatataki ira era dau veiqaravi.  *Gauna ni Vakanomodi*  Keimami vakavinavinakataka na nomuni veisolisoli talei vei  keimami, ka vakauasivi na neimami vanua lomani oqo.  Ni vukei keimami me keimami maroroya na nomuni bulibuli, ka vukei  Ira na veiliutaki me ra maroroya na neimami vanua ena vuku kei na yalomatua.  *Gauna ni vakanomodi*  Keimami masulaka na nomumi Lotu e vuravura taucoko, ka  vakavinavinakataki ira era veiqaravi ena nomuni cakacaka.  Ni vakayaloqaqataki ira mera vakatetea na Kemuni tukutuku.  Ni vakaduavatataki keimami e na dina kei na loloma ka me keimami  tusanaka tiko na Yacamuni.  *Gauna ni vakanomodi*  Keimami nanumi ira era sa takali yani.  Keimami vakavinavinakataka na nodra yalo dina.  Keimami masulaka me neimami vata na marau ni nomuni matanitu  vakalomalagi.  *Gauna ni vakanomodi*  Kemuni na Kalou yalo loloma. Ni rogoca na neimami masu….  **Ka vakayacora na neimami kerekere e na vukui Jisu Karisito na**  **neimami Turaga. Emeni**  *Na Noda masu Na i Vavakoso e rawa ni tini e na dua vei ira na masu oqo se dua na masu sa digitaki.*   1. Kemuni na Kalou yalo loloma,   ena vuku ni nomuni loloma soli wale,  kei na Nomuni yalataka ni ko ni na dau rogoca na masu  ni lewe rua se tolu era duavata ena Yacamuni,  ni vakayacora e daidai na nomuni kerekere  kei na neimami gagadre na nomuni tamata.  Ni vukei keimami me keimami kila na nomuni dina ena  vuravura oqo, kei na nomuni lagilagi ena bula sa bera mai.  **Emeni**   1. Kemuni na neimami Turaga,   ni solia vei keimami na Nomuni loloma soli wale kei na nomuni  kaukauwa,  me keimami cakacakataka na veika kecega keimami sa  masulaka,  ni rogoca na neimami masu, ka vakayacora na veika keimami  sa kerea,  ena vuku i Jisu Karisito.  **Emeni**   1. Kemuni na Kalou sa bula tawa mudu,   ko ni sa solia na veika kecega keimami kerea se lalawataka, ni  vakalagilagia na nomuni Lotu  ka vakacerecera na yaca i Jisu Karisito ena veitabagauna  kecega. **Emeni.**  *E rawa ni cavuti eke na* ***Masu ni Turaga****.*  **Na masu ni Turaga**  Me vaka a vakavulici keda ko Jisu Karisito me da qai cavuta vata:  **Tamai keimami mai lomalagi,**  **me vakarokorokotaki na yacamuni,**  **me yaco mai na nomuni matanitu,**  **me caka na lomamuni e vuravura me vaka sa caka tiko mai**  **lomalagi.**  **Ni solia mai vei keimami ena siga oqo na kakana**  **e rauti keimami.**  **Ni vosota na neimami valavala ca,**  **me vaka keimami sa vosoti ira era sai valavala ca vei**  **keimami.**  **Ni kakua ni kauti keimami kina na vere,**  **ka moni vakabulai keimami mai na ca.**  **Ni sa nomuni na matanitu, kei na kaukauwa,**  **kei na lagilagi ka sega ni mudu. Emeni.**    **NA QARAVI NI SAKAREMEDE**  **Na Vakacegu ni Noda Turaga**  *Me ra tucake na i vavakoso kame cavuta na bete:*  Me sa nomuni na vakacegu ni noda Turaga ko Jisu Karisito  **Me sa nomuni talega**  Kemuni na veiwekani, eda sa yago i Jisu Karisito…..  **E na vuku ni Yalo Tabu eda sa papitaisotaki me da duabau ga.**  Ni maroroya na i vau ni veivakaduavatataki kei na veisaututaki mai vua  na Yalo Tabu.  **Eda sa vauci vata ena loloma i Jisu Karisito**.  ***Na Vakarautaki Ni Solisoli***  *Me laga e dua na sere. Sa qai vakarautaka na bete na i Vakayakavi*  *ni Turaga.*  *Me kau mai na soli kame qai cavuta na bete:*  Sa nomuni na Kalou na cecere, na kaukauwa, na qaqa, na lagilagi, kei na  vakarokoroko….  **Sa nomuni na veika kece sa tu mai lomalagi kei vuravura, ka**  **keimami sa vakacabora yani vei kemuni na veika ko**  **ni taukena.**  *Se*  Keimami vakacerecerei Kemuni na Kalou na dau ni Dauniveibuli  Ena vuku ni nomuni yalo loloma, sa rawa me keimami vota na  vei solisoli sa tu oqo.  Ni vakalougatataka kame vakayagataki kina nomuni Matanitu.  ***Me vakarokorokotaki na Kalou ka tawa mudu.***  ***Vakacabori ni Vakavinavinaka***  *Me ra tekiduru se tucake na i vavakoso ena gauna ni masu oqo.*  ***Me cavuta se lagata na bete:***  Sa tiko vata kei keda na Kalou….  **Sa tiko vata kei keda na Yalo Tabu ni Kalou**  Mo ni vagolea cake na Yalomuni…  **Keimami sa vagolea cake Vua na Turaga.**  Me da vakavinavinaka vua na Turaga na noda Kalou…..  **Sa dodonu me da vakavinavinaka ka vakacaucautaki Koya**  Sa dodonu sara ka kilikili, sa vuni neimami marau  Me keimami vakavinavinaka ka vakacaucautaki Kemuni  Ena veigauna kei na vei vanua kece  Kalou savasava, Tama i Keimami dau loloma, Kalou ni vei gauna  Ko ni sa i vurevure ni bula, kei na veika vinaka kecega;  ena vuka ni nomuni Vosa bula tawa mudu  Ko ni a bulia kina na veika kece mai nai vakatekivu  Ko ni a buli keimami me keimami ucui kemuni  Ko ni a buli keimami na tagane kei na yalewa.  Ena gauna keimami a i valavala ca ka yawa tani kina,  ko ni a kacivi keimami lesu vei Kemuni.  Ka solia na Luvemuni me mai bula vakatamata.  Ena nona a mate ena kauveilatai,  sa cabori vakadua kina me i madrali savasava ni valavalaca kei vuravura,  ka sereki keimami mai na i vau ni valavala ca.  Ko ni a vakabulai koya tale ka vakamalumalumutaka na mate;  Ko ni a vakacerecerei koya ena nomuni lagilagi.  Ena vukuna, ko ni sa qisi keimami me keimami luvemuni  Ka sovaraka vei keimami na nomuni Yalo Tabu ni Vu-ni-Bula.  O koya keimami sa duavata kina kei ira era sa vakabauti kemuni, kei ira na agilosi kei  na lewe i lomalagi me keimami vakacaucautaka na Yacamuni:  **E dodonu, e dodonu, e dodonu,**  **Kalou savasava, Kalou cecere, ka qaqa**  **Sa sinai ko lomalagi kei vuravura e na nomuni serau!**  **Osana ki cake sara!**  *Sa rawa ni cavuti eke na yatuvosa oqo:*  **Sa kalougata ko koya sa lako mai ena yaca ni Turaga!**  **Osana ki cake sara!**  Tamai keimami mai lomalagi  E na bogi ni bera ni a mate na Luvemuni ko Jisu Karisito;  e a taura na madrai ka vakavinavinakataka vei kemuni,  ka dovia, ka solia vei iratou na nona tisaipeli ka kaya:  “Taura, kania. Oqo na yagoqu sa soli e na vukumudou.  Dou vaka yacora oqo mo dou vakananumi au kina.”  Ni sa oti na vakayakavi, a taura na bilo;  ka vakavinavinakataka vei kemuni  Ka solia vei iratou ka kaya:  “Dou gunuva oqo oi kemudou taucoko.  Oqo na noqu dra ni veiyalayalati vou  sa dave ena vukumudou kei ira na lewe vuqa  Me i vakabokoci ni valavala ca.  Ena gauna kece sara dou vakayacora kina na ka oqo  Mo dou vakananumi au kina….”  **Sa nomuni na lagilagi Turaga Jisu Karisito.**  **Keimami sa vakadinadinataka na nomuni mate;**  **keimami sa vunautaka na nomuni tucake tale;**  **keimami sa namaka na nomuni lesu mai,**  **Emeni, Ni lako mai Turaga Jisu.**  Kemuni na Kalou dau Loloma,  keimami vakananuma lesu na nomuni Lomani keimami,  ena nona a mai vakararawataki, ka mate, na Luvemuni ko Jisu Karisito,  ena nona tucake tale kei na nona lako cake ki lomalagi.  Keimami namaka na nona lesu mai ena lagilagi.  Keimami vakavinavinakataka na neimami vakabulai  ena madrai ni bula oqo kei na bilo ni veivakabulai.  Ni ciqoma na neimami i soro ni vakavinavinaka,  ena vuku i Jisu Karisito na neimami Turaga.  Ni sovaraka mai na nomuni Yalo Tabu kina  i solisoli ni madrai kei na waini oqo me yaco  dina me yago ka dra i Jisu Karisito,  ka me vakasinaiti keimami na nomuni Yalo Tabu  e na loloma kei na nomuni kaukauwa,  me vakavoui kina na neimami veiqaravi ena nomuni Matanitu.  Keimami sa vakaduavatataki e na yaca i Jisu Karisito,  ena kemuni serau e vuravura kei ira mai lomalagi  me keimami vakalagilagi kemuni ena sere ni vei vakacerecerei.  **Sa nomuni na kalougata, na dokai, na vakarokoroko,**  **e vuravura kei na veivanua kece**  **ena gauna oqo ka tawa mudu.**  **Emeni**  *Gauna ni vakanomodi*  ***Na Vakayakavi Ni Turaga***  ***Na Masu ni Turaga***  Me vaka sa vakavulici keda kina ko Jisu Karisito me da cavuta vata/ se lagata:  **Tamai keimami mai lomalagi**  **me vakarokorokotaki na yacamuni,**  **me yaco mai na nomuni matanitu,**  **me caka na lomamuni e vuravura me vaka sa caka mai**  **lomalagi.**  **Ni solia mai vei keimami ena siga oqo na kakana**  **e rauti keimami.**  **Ni vosota na neimami i valavala ca,**  **me vaka keimami sa vosoti ira era sa i valavala ca vei**  **keimami.**  **Ni kakua ni kauti keimami kina vere,**  **ka mo ni vakabulai keimami mai na ca.**  **Ni sa nomuni na matanitu, kei na kaukauwa,**  **kei na lagilagi ka sega ni mudu. Emeni.**  *Me sa dovia na madrai na bete.*  Eda sa dovia na madrai oqo ni da vota vata na yago i Jisu Karisito  **Eda sa duabau ga koi keda na lewe vuqa ni da sa vota vata e dua na madrai.**  *Sa rawa ni cavuti e so vei ira na masu oqo*  [1] Kemuni na kalou dau veivosoti.  E na vuku ni nomuni Loloma, sa rawa kina me  keimami toro yani vei Kemuni.  Keimami liga dukadukali,  ka sega ni taucoko na neimami bula,  a ko ni a vota na kemuni kakana vei keimami na tamata valavala ca.  Ni vakasavasavataki keimami ka vakani keimami,  e na yago kei na dra talei ni Luvemuni,  me rawa ni keimami tu vata kei keimuni,  dabe ka kana vata kei ira kece era sa vakabauta na nomuni matanitu. **Emeni**  ***Se***  Kemuni na kalou dau loloma,  Sa sega ni kilikii  me keimami torova yani na nomuni teveli savasava  ena vuku ni neimami kaukauwa,  ia ena vuku ga ni nomuni loloma  Sa sega ni rauti keimami  me keimami tomika na meme ni kakana mai na ruku ni nomuni teveli  Ia sa i kemuni dina na Kalou sa dau loloma.  Ni solia vei keimami,  me keimami kania na yago talei ni luvemuni ko Jisu Karisito  ka gunuva na nona dra,  ka me keimami tu vata kei koya,  ka me sa bula vata kei keimami ka sega ni mudu. **Emeni.**  **[2]** Kemuni na lami ni Kalou, ko ni sa bokoca na i valavala  ca kei vuravura, ni Lomani keimami mai.  Kemuni na lami ni Kalou, ko ni sa bokoca na i valavala  ca kei vuravura, ni Lomani keimami mai  Kemuni na lami ni Kalou, ko ni sa bokoca na i valavala  ca kei vuravura, ni solia vei keimami na nomuni  vakacegu. **Emeni.**  ***Se***  Turaga Jisu, lami ni Kalou; ni Lomani keimami.  Turaga Jisu, ko ni a sa colata na neimami i valavala ca: ni lomani  keimami mai.  Turaga Jisu na i vakabula kei vuravura: ni solia vei keimami na nomuni  vakacegu.  **Na Veisureti**  *Me qai cavuta na bete…..*  Ni toro voleka mo ni vakayagataka na yago kei na dra ni noda i Vakabula ko Jisu Karisito me i vakananumi ni nona a mate ena vukuda. Me da mai vakayagataka ena noda vakabauta kei na vakavinavinaka.  *Me ra qai vakayagataka na vakayakavi ni noda Turaga o ira na bete kei na i vavakoso.*  *Me cavuta na bete vei ira yadua era vakayagataka na i Vakayakavi ni Turaga:*  Oqo na yago ni noda Turaga ko Jisu Karisito ka a soli e na vukumu.  Oqo na dra ni noda Turaga ko Jisu Karisito ka a dave ena vukumu.  *Me ra cavuta na lewe ni vavakoso*  **Emeni**  *Kevaka e sega ni veirauti na madrai kei na waini ka vakayagataki: me vakatabui tale ena masu oqo:*  Kemuni na Kalou cecere, keimami vakacabora yani na ***waini/madrai***  oqo. Keimami kerea mo ni vakalougatataka e na kaukauwa ni nomuni  Yalo Tabu me yaco kina me madrali ni bula ka me ***yago/dra*** i Jisu  Karisito.  **Na Masu ni oti na i Vakayakavi ni Turaga**  *E rawa ni vakayagataki eke na Tikina Vakarautaki se me cavuti*  *eke eso na tikini vola tabu.*  *Gauna ni vakanomodi.*  *Me cavuti vata na Masu ni Turaga kevaka e a sa bera ni cavuti oti*  *Me qai cavuta na bête:*  Kemuni na Tama i keimami,  keimami vakavinavinaka ka vakacerecerei Kemuni,  ena gauna keimami a yawa tani kina  Ko ni a sotavi keimami ka kauti keimami lesu vei Kemuni  ena vuku ni Luvemuni ko Jisu Karisito.  Ena gauna ni nona bula kei na mate  E a vakaraitaka na nomuni loloma soli wale  ka dolava vei keimami na i sala kina nomuni Matanitu vaka lomalagi.  Me noda vata na bula vou  Ko i keda sa vakaivotavota ena yago i Jisu Karisito;  Me da veivakabulai, koi keda e da sa gunu vata ena nona bilo.  Meda vakararamataki vuravura koi keda kece  Sa vakararamataki ena rarama ni Yalo Tabu  **Ni vukei keimami me keimami maroroya**  **na veika ko ni sa yalataka.**  **ka me yaco me keimami kunea na bula sautu,**  **ka me sa vakalagilagi kina na Yacamuni**  **e vuravura taucoko. Emeni.**  *Se*  Kemuni na Kalou cecere sa i vurevure ni ka vinaka kecega,  Keimami vakavinavinakataka na nomuni vakani keimami ena  kakana vakayalo: na yago kei na dra ni neimami Vakabula ko Jisu  Karisito.  Keimami vakavinavinakataka na nomuni loloma kei na nomuni  veikaroni ena nomuni yalataka vei keimami na bula tawa mudu  ka vakaduavatataki keimami sa vakabauti kemuni.  **Ni vakadeitaka na neimami veitokani vata kei Kemuni,**  **keimami sa soli keimami yani oqo**  **kei na veika keimami taukena**  **me keimami qaravi kemuni e na yalo dina,**  **ena vuku i Jisu Karisito na neimami vakabula.**  **Me nomuni vata kei na Yalo Tabu**  **na vakarokoroko, na lagilagi, na cecere, na dokai**  **ka sega ni mudu. Emeni**  **Na Veivakasuaki ni Vavakoso**  *E rawa ni cavuti eke na Masu ni Veivakalougatataki*  **Na veivakacegui ni Kalou sa uasivia na ka kecega sa kilai rawa.**  **Me vakataudeitaka na yalomuni e na vukui Jisu Karisito; ka me tiko kei kemuni ka sega ni mudu, na loloma ni Kalou kaukauwa duadua ga, na Tamada kei na Luvena kei na Yalo Tabu. Emeni**  *Me ra vasukai na i vavakoso ena vosa oqo:*  Mo ni lako, ka vunautaka na i tukutuku vinaka ni noda Turaga. Mo ni lako ena vakacegu  **Emeni. Keimami sa lako ena yaca i Jisu Karisito.** |